title: 2014/607/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Agencije za oskrbo Euratom za proračunsko leto 2012

text:
               5.9.2014

               SL

               Uradni list Evropske unije

               L 266/277

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Agencije za oskrbo Euratom za proračunsko leto 2012
   (2014/607/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za oskrbo Euratom za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0180/2014),

               1.

               podeli razrešnico generalnemu direktorju Agencije za oskrbo Euratom glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije za oskrbo Euratom, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 213.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 41, 15.2.2008, str. 15.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 29. maja 1990 o sklenitvi Sporazuma o ustanovitvi Skupnega sklada za proizvode

text:
Pomembno pravno obvestilo

|

31990D0373

Uradni list L 182 , 14/07/1990 str. 0001 - 0001 finska posebna izdaja: poglavje 11 zvezek 16 str. 0007  švedska posebna izdaja: poglavje 11 zvezek 16 str. 0007

		Sklep Svetaz dne 29. maja 1990o sklenitvi Sporazuma o ustanovitvi Skupnega sklada za proizvode(90/373/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije,ker se Sporazum o ustanovitvi Skupnega sklada za proizvode nanaša na zadeve v okviru sodne pristojnosti držav članic in zadeve, ki jih zajema skupna trgovinska politika;ker so Sporazum podpisali Skupnost in njene države članice;ker so države članice že dokončale postopke ratifikacije, sprejetja ali odobritve, predvidene v členu 54 Sporazuma;ker je torej pomembno, da tudi Skupnost odobri Sporazum, ki je deponiran pri generalnem sekretarju Organizacije združenih narodov,SKLENIL:Člen 1Sporazum o ustanovitvi Skupnega sklada za proizvode se potrdi v imenu Skupnosti.Skupnost deponira listino o odobritvi sporazuma pri generalnem sekretarju Združenih narodov.Besedilo Sporazuma je priloga k temu sklepu.Člen 2Predsednik Sveta se pooblasti, da imenuje osebo, pooblaščeno za deponiranje listine o odobritvi v imenu Skupnosti.Člen 3Ta sklep se objavi v Uradnem listu Evropskih skupnosti.V Bruslju, 29. maja 1990Za SvetPredsednikM. Geoghegan-Quinn--------------------------------------------------


title: Sklep Sveta 2011/210/SZVP z dne 1. aprila 2011 o vojaški operaciji Evropske unije v podporo operacijam humanitarne pomoči v odziv na krizne razmere v Libiji (EUFOR Libya)

text:
               5.4.2011

               SL

               Uradni list Evropske unije

               L 89/17

         SKLEP SVETA 2011/210/SZVP
   z dne 1. aprila 2011
   o vojaški operaciji Evropske unije v podporo operacijam humanitarne pomoči v odziv na krizne razmere v Libiji (EUFOR Libya)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28 in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Varnostni svet Združenih narodov (Varnostni svet) je v Resoluciji o miru in varnosti v Afriki, sprejeti 26. februarja 2011 (RVSZN 1970 (2011)), izrazil resno zaskrbljenost zaradi razmer v Libiji ter obsodil nasilje in uporabo sile nad civilisti. Obenem je Varnostni svet pozval vse države članice Združenih narodov, naj Libiji zagotovijo humanitarno in z njo povezano pomoč.

               (2)

               Varnostni svet je v Resoluciji o razmerah v Libiji, sprejeti 17. marca 2011 (RVSZN 1973 (2011), opozoril na RVSZN 1970 (2011) in izrazil odločenost, da bo zagotovil zaščito civilistov in območij, ki so s civilisti poseljena, hitro in neovirano prehajanje humanitarne pomoči ter varnost humanitarnega osebja. Prav tako je pozdravil prizadevanja sosednjih držav, zlasti Tunizije in Egipta, ki so se odzvale potrebam beguncev in tujih delavcev, ter pozval mednarodno skupnost, naj podpre ta prizadevanja.

               (3)

               Nadalje je Varnostni svet pooblastil države članice, ki so uradno obvestile generalnega sekretarja Združenih narodov na nacionalni ravni ali v okviru regionalnih organizacij ali ureditev in v sodelovanju z generalnim sekretarjem Združenih narodov ter državami članicami Lige arabskih držav, naj sprejmejo vse potrebne ukrepe, da bi zaščitile civiliste in območja, ki so s civilisti poseljena in za katera obstaja nevarnost napada v Libiji, kar izključuje tuje zasedbene sile v kakršni koli obliki na katerem koli delu libijskega ozemlja.

               (4)

               Svet je v sklepih z dne 21. marca 2011 izrazil zaskrbljenost zaradi razmer v Libiji ter obsodil hudo in sistematično kršenje človekovih pravic, nasilje in kruto represijo, ki jih režim izvaja nad libijskim prebivalstvom. Izrazil je zadovoljstvo zaradi sprejetja RVSZN 1973 (2011) in poudaril, da je Unija odločena prispevati k njenemu izvajanju ter v ta namen ukrepati složno in neomajno skupaj z vsemi mednarodnimi partnerji, zlasti Ligo arabskih držav in drugimi regionalnimi zainteresiranimi stranmi. Potrdil je, da je glavni cilj Unije zaščita civilnega prebivalstva in podpora libijskemu prebivalstvu, da uresniči svoje težnje po demokratični družbi.
               Svet je tudi izrazil pripravljenost Unije, da v odziv na zahtevo Urada Združenih narodov za usklajevanje humanitarnih zadev (OCHA) in ob upoštevanju usklajevalne vloge Združenih narodov zagotovi podporo za humanitarno pomoč v okviru skupne varnostne in obrambne politike.

               (5)

               Svet je 24. marca 2011 v odziv na krizo v Libiji odobril koncept kriznega upravljanja. Nadaljnje načrtovanje bi moralo biti osredotočeno na humanitarno pomoč. Zlasti operacija ne bo vplivala na nevtralnost ali nepristranskost humanitarnih akterjev. Zahteva OCHA mora biti podana pred odločitvijo o začetku operacije, ki mora biti sprejeta v luči sedanje ocene tveganja in nevarnosti.

               (6)

               V teku je tesno usklajevanje in posvetovanje z vladami Egipta in Tunizije z namenom zagotoviti njuno odobritev možne vojaške prisotnosti v njunih državah.

               (7)

               Politični in varnostni odbor (PVO) bi moral v okviru pristojnosti Sveta in visokega predstavnika Unije za zunanje zadeve in varnostno politiko (visoki predstavnik) izvajati politični nadzor nad vojaško operacijo Unije, zagotavljati strateško vodenje ter sprejemati ustrezne odločitve v skladu s tretjim odstavkom člena 38 Pogodbe o Evropski uniji (PEU).

               (8)

               Treba se je pogajati in skleniti mednarodne sporazume v zvezi s sodelovanjem tretjih držav v operacijah Unije ter o statusu sil in osebja Unije.

               (9)

               Na podlagi člena 41(2) PEU in v skladu s Sklepom Sveta 2008/975/SZVP z dne 18. decembra 2008 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (1), bi morali operativni odhodki, ki nastanejo na podlagi tega sklepa zaradi vojaških ali obrambnih ukrepov, bremeniti države članice.

               (10)

               Člen 28(1) PEU Svet pooblašča, da sprejme sklepe, v katerih določi sredstva, ki se dajo na razpolago Uniji. Referenčni finančni znesek za začetno štirimesečno obdobje, namenjen za skupne stroške vojaške operacije Evropske unije, je za zdaj najboljša ocena in ne posega v končne zneske, ki bodo vključeni v proračun, ki bo sprejet v skladu s pravili iz Athene.

               (11)

               V skladu s členom 5 Protokola o stališču Danske, ki je priložen k PEU in Pogodbi o delovanju Evropske unije (PDEU), Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska torej ne sodeluje pri financiranju te operacije –

         SPREJEL NASLEDNJI SKLEP:
   Člen 1
   Misija
   1.   V podporo mandatov iz resolucij Varnostnega sveta Združenih narodov 1970 in 1973 (2011) izvaja Unija, če to zahteva Urad Združenih narodov za usklajevanje humanitarnih zadev (OCHA), v okviru skupne varnostne in obrambne politike vojaško operacijo (v nadaljnjem besedilu: EUFOR Libya) v podporo humanitarni pomoči v regiji. Operacija v celoti upošteva smernice o uporabi vojaških in civilnih obrambnih sredstev v podporo humanitarnim dejavnostim Združenih narodov v kompleksnih izrednih razmerah in navodila o uporabi tujih vojaških sredstev v podporo humanitarnim operacijam v okviru sedanje krize v severni Afriki.
   2.   Če to zahteva OCHA, EUFOR Libya v podporo temu političnemu cilju ob polnem spoštovanju smernic in navodil iz odstavka 1:

               —

               prispeva k varnemu gibanju in evakuaciji razseljenih oseb,

               —

               s posebnimi zmogljivostmi podpira humanitarne organizacije pri njihovih dejavnostih.

         Člen 2
   Imenovanje poveljnika operacije EU
   Kotraadmiral Claudio GAUDIOSI je imenovan za poveljnika operacije Evropske unije EUFOR Libya.
   Člen 3
   Določitev operativnega poveljstva EU
   Operativno poveljstvo EUFOR Libya se nahaja v Rimu.
   Člen 4
   Načrtovanje in začetek operacije
   Odločitev o začetku vojaške operacije Evropske unije sprejme Svet v luči sedanje ocene tveganja in nevarnosti, po odobritvi operativnega načrta in pravil delovanja.
   Člen 5
   Politični nadzor in strateško vodenje
   1.   PVO v okviru pristojnosti Sveta in visokega predstavnika izvaja politični nadzor in strateško vodenje EUFOR Libya. Svet pooblašča PVO za sprejemanje ustreznih odločitev v skladu s tretjim odstavkom člena 38 PEU. To pooblastilo obsega pristojnost za spreminjanje dokumentov načrtovanja, vključno z operativnim načrtom, strukturo poveljevanja in pravili delovanja oboroženih sil. Obsega tudi pristojnost za sprejemanje sklepov o imenovanju poveljnika operacije Evropske unije in poveljnika sil Evropske unije. Odločanje o ciljih in prenehanju EUFOR Libya ostane v pristojnosti Sveta.
   2.   PVO redno poroča Svetu.
   3.   PVO od predsednika Vojaškega odbora Evropske unije (VOEU) prejema redna poročila o vodenju EUFOR Libya. PVO lahko po potrebi na svoje sestanke povabi poveljnika operacije Evropske unije ali poveljnika sil.
   Člen 6
   Vojaško vodenje
   1.   VOEU spremlja pravilno izvajanje EUFOR Libya, vodene v okviru odgovornosti poveljnika operacije Evropske unije.
   2.   VOEU od poveljnika operacije Evropske unije prejema redna poročila. Po potrebi lahko na svoje sestanke povabi poveljnika operacije Evropske unije ali poveljnika sil.
   3.   Predsednik VOEU je glavna točka za stike s poveljnikom operacije Evropske unije.
   Člen 7
   Izvajanje in usklajenost odzivanja Unije
   1.   Visoki predstavnik zagotovi izvajanje tega sklepa ter njegovo skladnost s celotnim zunanjim delovanjem Unije, vključno z dejavnostmi humanitarne pomoči Unije.
   2.   Pri izvajanju tega sklepa visokemu predstavniku pomaga poveljnik operacije Evropske unije.
   Člen 8
   Sodelovanje z drugimi akterji
   1.   Načrtovanje in vodenje operacije se izvaja v tesnem sodelovanju in dopolnjevanju z OCHA, ki vodi celoten humanitarni odziv, Organizacijo severnoatlantske pogodbe in drugimi akterji.
   2.   EUFOR Libya tesno sodeluje s koordinatorjem(-i), ki ga (jih) določijo ZN, ter koordinatorjem(-i), ki ga (jih) določi Liga arabskih držav, in z njenimi državami članicami.
   3.   Po potrebi se opravijo posvetovanja z Afriško unijo.
   Člen 9
   Sodelovanje tretjih držav
   1.   Brez poseganja v avtonomijo odločanja Unije ali v enotni institucionalni okvir ter v skladu z ustreznimi smernicami Evropskega sveta se lahko k sodelovanju pri tej operaciji povabi tretje države, zlasti države članice Lige arabskih držav.
   2.   Svet pooblašča PVO, da tretje države povabi k prispevanju in da na priporočilo poveljnika operacije Evropske unije in VOEU sprejme ustrezne sklepe o sprejetju predlaganih prispevkov.
   3.   Podrobna pravila za sodelovanje tretjih držav so predmet sporazumov, ki se sklenejo na podlagi člena 37 PEU in v skladu s postopkom iz člena 218 PDEU. Če sta Unija in tretja država sklenili sporazum o vzpostavitvi okvira za sodelovanje te tretje države v operacijah Unije za krizno upravljanje, se za namene te operacije Unije uporabljajo določbe takšnega sporazuma.
   4.   Tretje države, ki v vojaškem smislu znatno prispevajo k EUFOR Libya, imajo enake pravice in obveznosti glede vsakodnevnega vodenja operacije kakor države članice, ki sodelujejo v tej operaciji.
   5.   Svet pooblašča PVO za sprejetje ustreznih sklepov o ustanovitvi odbora sodelujočih držav, če bi tretje države v vojaškem smislu znatno prispevale.
   Člen 10
   Status sil in osebja pod vodstvom Unije
   Status sil in njihovega osebja pod vodstvom Unije, vključno s privilegiji, imunitetami ter dodatnimi jamstvi, potrebnimi za izvedbo in nemoteno delovanje njihove misije, je lahko predmet sporazumov, sklenjenih na podlagi člena 37 PEU in v skladu s postopkom iz člena 218(3) PDEU.
   Člen 11
   Finančni dogovori
   1.   Skupni stroški EUFOR Libya se upravljajo v skladu s Sklepom 2008/975/SZVP.
   2.   Referenčni finančni znesek skupnih stroškov EUFOR Libya je 7 900 000 EUR. Delež referenčnega zneska iz člena 25(1) Sklepa 2008/975/SZVP je 30 %.
   Člen 12
   Posredovanje informacij tretjim stranem
   1.   Visoki predstavnik je pooblaščen, da Afriški uniji, Egiptu, Ligi arabskih držav, Tuniziji in Združenim narodom ter drugim tretjim stranem, ki so se pridružile temu sklepu, posreduje tajne informacije in dokumente Unije, pridobljene za namene EUFOR Libya, do stopnje tajnosti, ki ustreza vsakemu od njih ter v skladu s predpisi Sveta o varovanju tajnosti (2).
   2.   Visoki predstavnik je pooblaščen, da Afriški uniji, Egiptu, Ligi arabskih držav, Tuniziji in Združenim narodom ter drugim tretjim stranem, ki so se pridružile temu sklepu, posreduje dokumente Unije, ki niso uvrščeni kot tajni in se nanašajo na posvetovanja Sveta v zvezi z EUFOR Libya ter za njih velja obveznost varovanja poslovne skrivnosti iz člena 6(1) Poslovnika Sveta (3).
   Člen 13
   Začetek veljavnosti in prenehanje
   1.   Ta sklep začne veljati na dan sprejetja.
   2.   EUFOR Libya preneha najpozneje štiri mesece po dosegi začetne operativne zmogljivosti, razen če Svet odloči drugače.
   3.   Ta sklep se razveljavi z dnem, ko preneha delovati operativno poveljstvo ali poveljstvo sil Evropske unije v skladu z odobrenimi načrti o prenehanju EUFOR Libya in ne glede na postopke v zvezi z revizijskim pregledom in predložitvijo računov o EUFOR Libya, kot je določeno v Sklepu 2008/975/SZVP.

      V Bruslju, 1. aprila 2011

            Za Svet

            Predsednik

         MARTONYI J.

      (1)  UL L 345, 23.12.2008, str. 96.

      (2)  Sklep Sveta 2001/264/ES z dne 19. marca 2001 o sprejetju predpisov Sveta o varovanju tajnosti (UL L 101, 11.4.2001, str. 1).

      (3)  Sklep Sveta 2009/937/EU z dne 1. decembra 2009 o spremembi Poslovnika Sveta (UL L 325, 11.12.2009, str. 35).


title: 2006/230/ES: Sklep Sveta z dne  18. julija 2005  o sklenitvi sporazuma med Evropsko skupnostjo in Vlado Kanade o obdelavi API/PNR podatkov

text:
               21.3.2006

               SL

               Uradni list Evropske unije

               L 82/14

         SKLEP SVETA
   z dne 18. julija 2005
   o sklenitvi sporazuma med Evropsko skupnostjo in Vlado Kanade o obdelavi API/PNR podatkov
   (2006/230/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 95 Pogodbe, v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Svet je 7. marca 2005 pooblastil Komisijo za pogajanja v imenu Skupnosti o Sporazumu s Kanado o obdelavi in prenosu predhodnih podatkov o potnikih (API) in podatkov o evidenci imen letalskih potnikov (PNR) s strani letalskih prevoznikov agenciji Canada Border Services Agency (CBSA).

               (2)

               Sporazum je treba odobriti –

         SKLENIL:
   Člen 1
   Sporazum med Evropsko skupnostjo in Vlado Kanade o obdelavi podatkov API/PNR se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Predsednik Sveta je s tem sklepom pooblaščen, da imenuje osebo(-e), pooblaščeno(-e) za podpis Sporazuma, ki zavezuje Skupnost (2).
   Člen 3
   Ta sklep se objavi v Uradnem listu Evropske unije.

      V Bruslju, 18. julija 2005

            Za Svet

            Predsednik

         J. STRAW

      (1)  Še ni objavljeno v Uradnem listu.

      (2)  Dan začetka veljavnosti Sporazuma bo objavil Generalni sekretariat Sveta v Uradnem listu Evropske unije.
    ---documentbreak---

               21.3.2006

               SL

               Uradni list Evropske unije

               L 82/15

         SPORAZUM
   med Evropsko skupnostjo in Vlado Kanade o obdelavi in prenosu predhodnih podatkov o potnikih in podatkov o evidenci imen letalskih potnikov
   EVROPSKA SKUPNOST IN VLADA KANADE, v nadaljnjem besedilu „pogodbenici“, STA SE –
   OB SPOZNANJU pomena spoštovanja temeljnih pravic in svoboščin, zlasti pravice do zasebnosti in pomena spoštovanja teh vrednot ob hkratnem preprečevanju ter boju proti terorizmu in sorodnim kaznivim dejanjem in drugim hujšim kaznivim dejanjem mednarodne narave, vključno z organiziranim kriminalom,
   OB UPOŠTEVANJU zahteve Vlade Kanade, v skladu s katero so letalski prevozniki, ki prevažajo potnike v Kanado, dolžni pristojnim kanadskim organom zagotoviti predhodne podatke o potnikih in podatke iz evidence imen letalskih potnikov (v nadaljevanju „API/PNR“), ki so zbrani in vsebovani v avtomatiziranih rezervacijskih sistemih in njihovih sistemih za nadzor odhodov (DCS),
   OB UPOŠTEVANJU Direktive 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (1) in zlasti člena 7(c) Direktive,
   OB UPOŠTEVANJU zavez ustreznega pristojnega organa glede načina obdelave podatkov API/PNR, prejetih od letalskih prevoznikov (v nadaljevanju „zaveze“),
   OB UPOŠTEVANJU ustreznega sklepa Komisije, na podlagi člena 25(6) Direktive 95/46/ES, (v nadaljevanju „Sklep“), v skladu s katerim ustrezni kanadski pristojni organ zagotavlja ustrezno raven varstva podatkov API/PNR, ki se prenašajo iz Evropske skupnosti (v nadaljevanju „Skupnost“) v zvezi s potniškimi leti v Kanado, v skladu z ustreznimi zavezami, ki so priložene zadevnemu sklepu,
   OB UPOŠTEVANJU spremenjenih smernic o API, ki so jih sprejeli Svetovna carinska organizacija (WCO), Mednarodno združenje letalskih prevoznikov (IATA) in Mednarodna organizacija civilnega letalstva (ICAO),
   ODLOČENI za sodelovanje pri pomoči ICAO pri razvoju večstranskega standarda za prenos podatkov PNR, pridobljenih od komercialnih letalskih družb,
   OB UPOŠTEVANJU možnosti prihodnjih sprememb Priloge I k temu sporazumu s poenostavljenimi postopki, zlasti glede zagotavljanja vzajemnosti med pogodbenicama –
   DOGOVORILI O NASLEDNJEM:
   Člen 1
   Namen
   1.   Namen tega sporazuma je zagotoviti, da se podatki API/PNR o osebah na zadevnih potovanjih zagotavljajo ob polnem upoštevanju temeljnih pravic in svoboščin, zlasti pravice do zasebnosti.
   2.   Zadevno potovanje je prevoz letalskega prevoznika z ozemlja ene pogodbenice na ozemlje pogodbenice prosilke.
   Člen 2
   Pristojni organi
   Pristojni organ pogodbenice prosilke je organ, ki je v Kanadi ali v Evropski uniji pristojen za obdelavo podatkov API/PNR o osebah na zadevnih potovanjih, kakor je opredeljeno v Prilogi I k temu sporazumu, ki je njegov sestavni del.
   Člen 3
   Obdelava podatkov API/PNR
   1.   Pogodbenici se strinjata, da bodo podatki API/PNR o osebah na zadevnih potovanjih obdelani, kot je določeno v zavezah, ki jih objavi pristojni organ, ki prejme podatke API/PNR.
   2.   V zavezah so določena pravila in postopki za prenos in varstvo podatkov API/PNR oseb na zadevnih potovanjih, ki se zagotovijo pristojnemu organu.
   3.   Pristojni organ obdela prejete podatke API/PNR in obravnava osebe na zadevnih potovanjih, na katere se podatki API/PNR nanašajo, v skladu z veljavnimi zakoni in ustavnimi zahtevami brez diskriminacije, zlasti na podlagi državljanstva in/ali države stalnega prebivališča.
   Člen 4
   Dostop, popravek in zapis
   1.   Pristojni organ omogoči osebam, na katere se nanašajo podatki API/PNR, obdelani na podlagi tega sporazuma, in ki niso prisotne na ozemlju, na katerem je pristojen navedeni organ, dostop do podatkov ter možnost zahteve za popravek napačnih podatkov ali dodatek zapisa, s čimer se opozori na to, da je bila vložena prošnja za popravek.
   2.   Pristojni organ zagotovi možnost dostopa, popravka ali zapisa v zvezi s takimi podatki v okoliščinah, podobnim tistim, v katerih bi bile te možnosti dostopne osebam, prisotnim na ozemlju, ki je pod pristojnostjo navedenega organa.
   Člen 5
   Obveznost obdelave podatkov API/PNR
   1.   V zvezi z uporabo tega sporazuma v Skupnosti, ki se nanaša na obdelavo osebnih podatkov, letalski prevozniki, ki opravljajo zadevne prevoze iz Skupnosti v Kanado, obdelajo podatke API/PNR iz njihovih avtomatiziranih rezervacijskih sistemov in DCS v skladu z zahtevami pristojnih kanadskih organov in kanadsko zakonodajo. Seznam podatkovnih elementov PNR, ki jih letalski prevozniki, ki opravljajo zadevne prevoze, pošljejo kanadskemu pristojnemu organu, se nahaja v Prilogi II k temu sporazumu, ki je njegov sestavni del.
   2.   Obveznost iz odstavka 1 se uporablja le za čas veljavnosti Sklepa in se preneha uporabljati na dan, ko se Sklep razveljavi, začasno odloži ali preneha veljati, ne da bi bila njegova veljavnost podaljšana.
   Člen 6
   Skupni odbor
   1.   Ustanovi se skupni odbor, sestavljen iz predstavnikov obeh pogodbenic, o imenih katerih se pogodbenici med seboj uradno obvestita po diplomatski poti. Skupni odbor se sestane v kraju, na dan in z dnevnim redom, ki se določijo v medsebojnem soglasju. Skupni odbor se prvič sestane v šestih mesecih od začetka veljavnosti tega sporazuma.
   2.   Skupni odbor med drugim:

               (a)

               deluje kot komunikacijski kanal v zvezi z izvajanjem tega sporazuma in vseh z njim povezanih zadev;

               (b)

               če je mogoče, rešuje spore, ki utegnejo nastati v zvezi z izvajanjem tega sporazuma in drugimi z njim povezanimi zadevami;

               (c)

               organizira skupne preglede iz člena 8 in določa podroben način skupnega pregleda;

               (d)

               sprejme svoj poslovnik.

         3.   Pogodbenici, zastopani v skupnem odboru, se lahko dogovorita o spremembah Priloge I k temu sporazumu, ki bodo veljale od datuma takega sporazuma.
   Člen 7
   Reševanje sporov
   Na zahtevo katere koli pogodbenice se pogodbenici nemudoma posvetujeta o kakršnem koli sporu, ki ga skupni odbor ni rešil.
   Člen 8
   Skupni pregledi
   V skladu s Prilogo III k temu Sporazumu, ki je njegov sestavni del, pogodbenici letno, če ni drugače dogovorjeno, opravita skupni pregled izvajanja tega sporazuma in vseh z njim povezanih zadev, vključno z razvojem, kot je opredelitev ustreznih smernic PNR s strani ICAO.
   Člen 9
   Začetek veljavnosti, spremembe in prenehanje Sporazuma
   1.   Ta sporazum začne veljati po izmenjavi uradnih obvestil med pogodbenicama o zaključku postopkov, potrebnih za začetek veljavnosti Sporazuma. Ta sporazum začne veljati na dan drugega uradnega obvestila.
   2.   Brez poseganja v člen 6(3) se lahko ta sporazum po dogovoru pogodbenic spremeni. Taka sprememba začne veljati 90 dni po izmenjavi uradnih obvestil o zaključku ustreznih notranjih postopkov med pogodbenicama.
   3.   Ta sporazum lahko odpove katera koli pogodbenica z uradnim pisnim obvestilom najmanj 90 dni pred predlaganim dnevom prenehanja.
   Člen 10
   Ta sporazum nima namena, da bi odstopal od zakonodaje pogodbenic ali jo spreminjal.
   V POTRDITEV TEGA so spodaj podpisani, ki so bili v ta namen ustrezno pooblaščeni, podpisali ta sporazum.

      Sestavljeno v dveh izvodih v Luxembourgu, dne tretjega oktobra dva tisoč pet, v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno. V primeru odstopanja prevladata angleško in francosko besedilo nad besedili drugih jezikov.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Canadá
         Za vládu Kanady
         For Canadas regering
         Für die Regierung Kanadas
         Kanada valitsuse nimel
         Για την Κυβέρνηση του Καναδά
         For the Government of Canada
         Pour le gouvernement du Canada
         Per il governo del Canada
         Kanādas Valdības vārdā
         Kanados Vyriausybės vardu
         Kanada kormánya részéről
         Għall-Gvern tal-Kanada
         Voor de Regering van Canada
         W imieniu rządu Kanady
         Pelo Governo do Canadá
         Za vládu Kanady
         Za Vlado Kanade
         Kanadan hallituksen puolesta
         På Canadas regerings vägnar

      (1)  UL L 281, 23.11.1995, str. 31. Direktiva, kakor je bila spremenjena z Uredbo (ES) št. 1882/2003 (UL L 284, 31.10.2003, str. 1).
   PRILOGA I
   Pristojni organi
   Za namen člena 3 je pristojni organ Kanade Canada Border Services Agency (CBSA).
   PRILOGA II
   Podatkovni elementi PNR, ki se zbirajo

               1.

               Šifra PNR

               2.

               Datum rezervacije

               3.

               Predvideni datum(-i) potovanja

               4.

               Ime

               5.

               Druga imena v PNR

               6.

               Informacije o vsakem načinu plačila

               7.

               Naslov za račun

               8.

               Kontaktne telefonske številke

               9.

               Celoten načrt potovanja za posebni PNR

               10.

               Informacije za pogoste potnike (omejeno na preletene milje in naslov(-e))

               11.

               Potovalna agencija

               12.

               Potovalni agent

               13.

               Razdeljene/ločene informacije PNR

               14.

               Podatki na vozovnici

               15.

               Številka vozovnice

               16.

               Številka sedeža

               17.

               Datum izdaje vozovnice

               18.

               Podatki o neprijavah na let

               19.

               Številke kosov prtljage

               20.

               Podatki o prijavah na let brez rezervacije

               21.

               Informacije o sedežih

               22.

               Enosmerne vozovnice

               23.

               Vse zbrane informacije APIS

               24.

               Pripravljenost

               25.

               Vrstni red pri prijavi na let

         PRILOGA III
   Skupni pregled
   Pogodbenici bosta pred skupnim pregledom druga drugi sporočili sestavo zadevnih delegacij, ki lahko vključujejo ustrezne organe, ki se ukvarjajo z varstvom zasebnosti/podatkov, carino, priseljevanjem, pregonom, zbiranjem obveščevalnih podatkov, preprečevanjem kršitev ter drugimi oblikami kazenskega pregona, varnostjo na mejah in/ali varovanjem letalstva, vključno s strokovnjaki iz držav članic Evropske unije.
   Ob upoštevanju veljavnih zakonov bodo vsi udeleženci pregleda morali upoštevati zaupnost razprav in imeti varnostna dovoljenja. Načelo zaupnosti pa nobene pogodbenice ne ovira pri sestavi ustreznega poročila o rezultatih skupnega pregleda zadevnim pristojnim organom, vključno s Parlamentom Kanade in Evropskim parlamentom.
   Pogodbenici bosta skupaj določili podrobnosti načina izvajanja skupnega pregleda.


title: Izvolitev Evropskega varuha človekovih pravic Sklep Evropskega parlamenta z dne 20. januarja 2010 o izvolitvi Evropskega varuha človekovih pravic#PRILOGA

text:
               11.11.2010

               SL

               Uradni list Evropske unije

               CE 305/19

         Sreda, 20. januar 2010Izvolitev Evropskega varuha človekovih pravic
   P7_TA(2010)0001
   Sklep Evropskega parlamenta z dne 20. januarja 2010 o izvolitvi Evropskega varuha človekovih pravic
   2010/C 305 E/06

      Evropski parlament,
   ob upoštevanju Pogodbe o delovanju Evropske unije in še zlasti členov 24(3) in 228 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in še zlasti člena 106a Pogodbe,
   ob upoštevanju svojega Sklepa 94/262/ESPJ, ES, Euratom z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic (1),
   ob upoštevanju člena 204 svojega Poslovnika,
   ob upoštevanju javnega razpisa (2),
   ob upoštevanju glasovanja z dne 20. januarja 2010,

               1.

               izvoli g. Nikiforosa Diamadourosa za Evropskega varuha človekovih pravic;

               2.

               zahteva od g. Nikiforosa Diamadourosa, da slovesno zapriseže pred Sodiščem Evropskih skupnosti;

               3.

               naroči svojemu predsedniku, naj poskrbi za objavo priloženega sklepa v Uradnem listu Evropske unije;

               4.

               naroči svojemu predsedniku, naj ta sklep posreduje Svetu, Komisiji in Sodišču Evropskih skupnosti.

      (1)  UL L 113, 4.5.1994, str. 15.

      (2)  UL C 216, 10.9.2009, str. 7.

      Sreda, 20. januar 2010PRILOGA

         SKLEP EVROPSKEGA PARLAMENTA
         z dne 20. januarja 2010
         o izvolitvi Evropskega varuha človekovih pravic
         EVROPSKI PARLAMENT,
         ob upoštevanju Pogodbe o delovanju Evropske unije in še zlasti členov 24(3) in 228 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in še zlasti člena 106a Pogodbe,
         ob upoštevanju svojega Sklepa 94/262/ESPJ, ES, Euratom z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic (1),
         ob upoštevanju člena 204 svojega Poslovnika,
         ob upoštevanju javnega razpisa (2),
         ob upoštevanju glasovanja z dne 20. januarja 2010,
         JE SKLENIL:
         Nikiforos DIAMADOUROS se izvoli za Evropskega varuha človekovih pravic.

            V Strasbourgu, 20. januarja 2010

                  Za Evropski parlament

                  Predsednik

               Jerzy BUZEK

         (1)  UL L 113, 4.5.1994, str. 15.

         (2)  UL C 216, 10.9.2009, str. 7.


title: Sklep Evropskega odbora za sistemska tveganja z dne 1. junija 2015 o imenovanju uradne osebe za varstvo podatkov v Evropskem odboru za sistemska tveganja (ESRB/2015/1)

text:
               20.6.2015

               SL

               Uradni list Evropske unije

               C 204/18

         SKLEP EVROPSKEGA ODBORA ZA SISTEMSKA TVEGANJA
   z dne 1. junija 2015
   o imenovanju uradne osebe za varstvo podatkov v Evropskem odboru za sistemska tveganja
   (ESRB/2015/1)
   (2015/C 204/06)
   SPLOŠNI ODBOR EVROPSKEGA ODBORA ZA SISTEMSKA TVEGANJA JE –
   ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1),
   ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2) ter zlasti člena 24 Uredbe,
   ob upoštevanju Uredbe Sveta (EU) št. 1096/2010 z dne 17. novembra 2010 o dodelitvi posebnih nalog Evropski centralni banki v zvezi z delovanjem Evropskega odbora za sistemska tveganja (3) ter zlasti člena 6 Uredbe,
   ob upoštevanju Sklepa ESRB/2012/1 Evropskega odbora za sistemska tveganja z dne 13. julija 2012 o izvedbi pravil o varstvu podatkov v Evropskem odboru za sistemska tveganja (4) in zlasti člena 3 Sklepa –
   SPREJEL NASLEDNJI SKLEP:
   Gospa Barbara Eggl se imenuje za uradno osebo za varstvo podatkov v Evropskem odboru za sistemska tveganja (ESRB) z učinkom od 1. junija 2015 do 31. maja 2017. Gospa Eggl se imenuje za uradno osebo za varstvo podatkov v ESRB kot zaposlena v Evropski centralni banki in uradna oseba za varstvo podatkov v tej instituciji.

      V Frankfurtu na Majni, 1. junija 2015

            Predsednik ESRB

         Mario DRAGHI

      (1)  UL L 331, 15.12.2010, str. 1.

      (2)  UL L 8, 12.1.2001, str. 1.

      (3)  UL L 331, 15.12.2010, str. 162.

      (4)  UL C 286, 22.9.2012, str. 16.


title: 2011/281/EU: Sklep Komisije z dne 16. maja 2011 o spremembi Sklepa 2009/146/ES v zvezi z zamenjavo članov znanstvenih odborov s člani Skupine znanstvenih svetovalcev iz Sklepa 2008/721/ES

text:
               17.5.2011

               SL

               Uradni list Evropske unije

               L 129/15

         SKLEP KOMISIJE
   z dne 16. maja 2011
   o spremembi Sklepa 2009/146/ES v zvezi z zamenjavo članov znanstvenih odborov s člani Skupine znanstvenih svetovalcev iz Sklepa 2008/721/ES
   (2011/281/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije 2008/721/ES z dne 5. septembra 2008 o vzpostavitvi svetovalne strukture znanstvenih odborov in strokovnjakov na področju varstva potrošnikov, javnega zdravja in okolja ter razveljavitvi Sklepa 2004/210/ES (1) in zlasti člena 5 Sklepa,
   ob upoštevanju naslednjega:

               (1)

               S Sklepom 2008/721/ES je Komisija ustanovila tri znanstvene odbore, in sicer za varstvo potrošnikov (ZOVP), za zdravstvena in okoljska tveganja (ZOZOT) in za nastajajoča in na novo ugotovljena zdravstvena tveganja (ZONNUZT), ter Skupino znanstvenih svetovalcev za oceno tveganja (v nadaljnjem besedilu: Skupina) na področju varstva potrošnikov, javnega zdravja in okolja.

               (2)

               S Sklepom 2009/146/ES (2) je Komisija imenovala člane ZOVP, ZOZOT in ZONNUZT ter znanstvene svetovalce Skupine.

               (3)

               Znanstveni odbori so v skladu s členom 12 Sklepa 2008/721/ES sprejeli skupni poslovnik, ki med drugim v skladu s točko 4(a) Priloge II k Sklepu za člane znanstvenih odborov določa merila glede udeležbe in pogoje, pod katerimi preneha članstvo v odboru.

               (4)

               Kadar član znanstvenega odbora v skladu s členom 5(2) Sklepa 2008/721/ES ne izpolnjuje meril glede udeležbe iz poslovnika ali želi odstopiti, lahko Komisija prekine članstvo tega člana in imenuje zamenjavo iz Skupine.

               (5)

               Odstopili so dva člana ZOZOT, en član ZOVP in en član ZONNUZT, dva člana ZOVP pa nista izpolnila meril glede udeležbe, zato je treba njihovo članstvo prekiniti. Določiti je treba nove člane, da se v posameznih znanstvenih odborih zagotovi razpoložljivost potrebne vrste strokovnega znanja.

               (6)

               V skladu s členom 3(2) Sklepa 2008/721/ES so bili za zamenjavo članov znanstvenih odborov, ki so odstopili ali katerih članstvo je bilo prekinjeno, na podlagi strokovnega znanja in izkušenj ter v skladu z geografsko porazdelitvijo, ki odraža raznolikost znanstvenih vprašanj in pristopov, zlasti v Evropi, izbrani strokovnjaki iz Skupine.

               (7)

               Člane, ki so odstopili ali katerih članstvo je bilo prekinjeno, je treba imenovati za svetovalce za oceno tveganja v Skupini –

         SPREJELA NASLEDNJI SKLEP:
   Člen 1
   Članstvo strokovnjakov iz točke 1 Priloge k temu sklepu se prekine.
   Ti strokovnjaki se imenujejo za svetovalce za oceno tveganja v Skupini.
   Strokovnjaki iz točke 2 Priloge k temu sklepu se v skladu z navedeno prilogo imenujejo za člane znanstvenih odborov, vzpostavljenih s Sklepom 2008/721/ES.
   Člen 2
   Prilogi I in II k Sklepu 2009/146/ES se spremenita v skladu s Prilogo k temu sklepu.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 16. maja 2011

            Za Komisijo

            Predsednik

         José Manuel BARROSO

      (1)  UL L 241, 10.9.2008, str. 21.

      (2)  UL L 49, 20.2.2009, str. 33.

      PRILOGA
      Prilogi I in II k Sklepu 2009/146/ES se spremenita:

                  1.

                  Imena naslednjih strokovnjakov se odstranijo iz Priloge I in vstavijo v Prilogo II:

                     Znanstveni odbor za varstvo potrošnikov

                              Priimek

                              Ime

                              Matični inštitut ali organizacija

                              GALLI

                              Corrado

                              University of Milan, Milan, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Znanstveni odbor za zdravstvena in okoljska tveganja

                              Priimek

                              Ime

                              Matični inštitut ali organizacija

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Pariz, France

                     Znanstveni odbor za nastajajoča in na novo ugotovljena zdravstvena tveganja

                              Priimek

                              Ime

                              Matični inštitut ali organizacija

                              STAHL

                              Dorothea

                              Paracelsus Private Medical University, Salzburg, Austria

                  2.

                  Imena naslednjih strokovnjakov se vstavijo v Prilogo I in odstranijo iz Priloge II:

                     Znanstveni odbor za varstvo potrošnikov

                              Priimek

                              Ime

                              Matični inštitut ali organizacija

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Znanstveni odbor za zdravstvena in okoljska tveganja

                              Priimek

                              Ime

                              Matični inštitut ali organizacija

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Znanstveni odbor za nastajajoča in na novo ugotovljena zdravstvena tveganja

                              Priimek

                              Ime

                              Matični inštitut ali organizacija

                              HENSTEN

                              Arne

                              University of Tromsö, Tromsö, Norway


title: 2010/682/EU: Sklep Sveta z dne 8. novembra 2010 o začetku avtomatizirane izmenjave daktiloskopskih podatkov na Slovaškem

text:
               11.11.2010

               SL

               Uradni list Evropske unije

               L 293/58

         SKLEP SVETA
   z dne 8. novembra 2010
   o začetku avtomatizirane izmenjave daktiloskopskih podatkov na Slovaškem
   (2010/682/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1) in zlasti člena 25 tega sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) in zlasti člena 20 in poglavja 4 Priloge tega sklepa,
   ob upoštevanju naslednjega:

               (1)

               V skladu s Protokolom o prehodni ureditvi, priloženemu k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepe iz člena 25(2) Sklepa 2008/615/PNZ sprejme na podlagi poročila o oceni, ki je oprto na vprašalnik. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ vprašalnik, ki ga je pripravila ustrezna delovna skupina Sveta, zadeva vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (5)

               Slovaška je izpolnila vprašalnik o varstvu podatkov in vprašalnik o izmenjavi daktiloskopskih podatkov.

               (6)

               Slovaška je opravila uspešen preskus z Avstrijo.

               (7)

               Na Slovaškem je bil opravljen ocenjevalni obisk, o katerem je avstrijsko-nemška ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave daktiloskopskih podatkov, je bilo predloženo Svetu –

         SPREJEL NASLEDNJI SKLEP:
   Člen 1
   Slovaška za namene avtomatiziranega iskanja daktiloskopskih podatkov v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 9 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 8. novembra 2010

            Za Svet

            Predsednik

         M. WATHELET

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: Sklep Sveta z dne 22. novembra 1984 o sklenitvi Sporazuma v obliki izmenjave pisem med Evropsko gospodarsko skupnostjo in Vlado Nove Zelandije o spremembi Dogovora o skupni disciplinski ureditvi med Novo Zelandijo in Skupnostjo o siru

text:
Pomembno pravno obvestilo

|

31984D0561

Uradni list L 308 , 27/11/1984 str. 0059 - 0059 španska posebna izdaja: poglavje 11 zvezek 21 str. 0091  portugalska posebna izdaja poglavje 11 zvezek 21 str. 0091

		Sklep Svetaz dne 22. novembra 1984o sklenitvi Sporazuma v obliki izmenjave pisem med Evropsko gospodarsko skupnostjo in Vlado Nove Zelandije o spremembi Dogovora o skupni disciplinski ureditvi med Novo Zelandijo in Skupnostjo o siru(84/561/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije,ker je med trgovinskimi pogajanji v okviru Splošnega sporazuma o carinah in trgovini (GATT) Skupnost sklenila Dogovor z Novo Zelandijo o siru [1];ker je treba nekatere določbe Dogovora spremeniti, da bi se dosegli njegovi cilji;ker je Komisija začela pogajanja z Novo Zelandijo o tej zadevi in z njo dosegla zadovoljivo soglasje,SKLENIL:Člen 1Sporazum v obliki izmenjave pisem med Evropsko gospodarsko skupnostjo in Vlado Nove Zelandije o spremembi Dogovora o skupni disciplinski ureditvi med Novo Zelandijo in Skupnostjo o siru je odobren v imenu Skupnosti.Besedilo Sporazuma je priloženo temu sklepu.Člen 2Predsednik Sveta je pooblaščen, da imenuje osebo, pooblaščeno za podpis Sporazuma, ki zavezuje Skupnost.V Bruslju, 22. novembra 1982Za SvetPredsednikJ. Bruton[1] UL L 71, 17.3.1980, str. 144.--------------------------------------------------


title: 2007/430/ES: Sklep Komisije z dne 19. junija 2007 o zaključku protidampinškega postopka v zvezi z uvozom sintetičnih rezanih vlaken iz poliestra (RVP) s poreklom iz Malezije in Tajvana in o sprostitvi zneskov, zavarovanih z začasnimi dajatvami

text:
               21.6.2007

               SL

               Uradni list Evropske unije

               L 160/30

      SKLEP KOMISIJE

   z dne 19. junija 2007
   o zaključku protidampinškega postopka v zvezi z uvozom sintetičnih rezanih vlaken iz poliestra (RVP) s poreklom iz Malezije in Tajvana in o sprostitvi zneskov, zavarovanih z začasnimi dajatvami
   (2007/430/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“) in zlasti člena 9(3) Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Komisija je 3. marca 2006 prejela pritožbo v skladu s členom 5 osnovne uredbe v zvezi s škodljivim dampingom uvoza sintetičnih rezanih vlaken iz poliestra (RVP) s poreklom iz Malezije in Tajvana. Pritožbo je vložil CIRFS (Comité International de la Rayonne et des Fibres Synthétiques), ki predstavlja več kot 50 % celotne proizvodnje RVP Skupnosti.

               (2)

               Po začetku protidampinške preiskave z dne 12. aprila 2006 je Komisija z Uredbo (ES) št. 2005/2006 (2) uvedla začasne protidampinške dajatve na uvoz sintetičnih rezanih vlaken iz poliestra (RVP) s poreklom iz Malezije in Tajvana („začasna uredba“). Začasne protidampinške dajatve, ki so bile določene v obliki ad valorem, znašajo med 12,4 % in 23 % za Malezijo ter 14,7 % in 29,5 % za Tajvan in se uporabljajo od 29. decembra 2006.

               (3)

               Po objavi začasne uredbe so bili strankam posredovani premisleki in dejstva, na katerih je temeljila začasna uredba. Vsem strankam je bilo odobreno obdobje, v katerem so lahko izrazile stališča glede razkritij.

               (4)

               Nekatere zainteresirane stranke so predložile pisne pripombe. Strankam je bila na zahtevo dana tudi možnost ustnega zaslišanja.

               (5)

               Komisija je nadaljevala s pridobivanjem vseh informacij, za katere je menila, da so potrebne za njene dokončne ugotovitve. Glede na te ugotovitve je Komisija sklenila, da obstajajo utemeljeni razlogi, da uvedba protidampinških ukrepov za uvoz RVP s poreklom iz zadevnih držav ni v interesu Skupnosti.

               (6)

               Komisija je razkrila vsa bistvena dejstva in premisleke, na podlagi katerih namerava zaključiti ta postopek. Zainteresiranim strankam je bil odobren rok, v katerem so lahko izrazile svoja stališča, dana pa jim je bila tudi možnost za zaslišanje. Ustne in pisne pripombe, ki so jih predložile zainteresirane stranke, so bile proučene in po potrebi upoštevane v dokončnih ugotovitvah.

               (7)

               Po posvetovanju s svetovalnim odborom je Komisija prvotno Svetu predložila poročilo o rezultatih posvetovanja ter predlog, da se postopek zaključi, saj je to v interesu Skupnosti.

         B.   UMIK PRITOŽBE IN ZAKLJUČEK POSTOPKA

               (8)

               Medtem je pritožnik s pismom Komisiji z dne 23. maja 2007 uradno umaknil svojo pritožbo v zvezi z uvozom sintetičnih rezanih vlaken iz poliestra (RVP) s poreklom iz Malezije in Tajvana.

               (9)

               V skladu s členom 9(1) osnovne uredbe se lahko postopek zaključi, če je pritožba umaknjena, razen če to ne bi bilo v interesu Skupnosti.

               (10)

               Komisija je menila, da je treba sedanji postopek zaključiti, saj v preiskavi ni bilo ugotovljeno, da to ne bi bilo v interesu Skupnosti.

               (11)

               Komisija je za pridobitev stališč med preiskavo dejansko vzpostavila stik z vsemi strankami, za katere je znano, da jih to zadeva. Poleg industrije Skupnosti so svoja stališča predložili tudi uporabniki in združenja uporabnikov ali pa so bili zaslišani v zvezi z možnim učinkom uvedbe dokončnih ukrepov. Glede na te nove ugotovitve je Komisija sklenila, da obstajajo utemeljeni razlogi, da uvedba protidampinških ukrepov za uvoz RVP s poreklom iz zadevnih držav ni v interesu Skupnosti. Presoja različnih interesov je bila izvedena na podlagi spodaj navedenih utemeljitev.

               (12)

               Po uvedbi začasnih ukrepov so se javili en uvoznik, številni uporabniki ter združenja uporabnikov in trdili, da je bila raven ukrepov še posebno visoka in da jim je to preprečilo, da bi uvažali od svojih največjih virov dobave v Aziji. Potrdili so trditve, ki so jih že predložili drugi uporabniki pred uvedbo začasnih ukrepov, navedene v uvodnih izjavah (156) do (158) začasne uredbe, in navedli nove.

               (13)

               Da bi lahko Komisija podrobno proučila pomen novih vprašanj, ki jih je izpostavila industrija uporabnikov, je stranke zaprosila, da predložijo podatke in dokaze, in tako vse uporabnike in njihova združenja spodbudila k nadaljnjem sodelovanju pri preiskavi. Sodelovanje se je v primerjavi s sodelovanjem pred uvedbo začasnih ukrepov izboljšalo, saj so pri preiskavi sodelovali uporabniki, ki predstavljajo 10 % celotne potrošnje RVP Skupnosti in približno 15 % celotnega uvoza iz zadevnih držav. Upoštevalo se je tudi sodelovanje glavnih združenj uporabnikov pri preiskavi (zastopnikov družb, ki predstavljajo več kot 50 % celotne potrošnje RVP v Skupnosti), s čimer se potrdi, da so ugotovitev in sklepi o potrebi po zaključku preiskave na podlagi interesa Skupnosti zadostno utemeljeni.

               (14)

               Po mnenju uporabnikov bo uvedba ukrepov še poslabšala stanje glede pomanjkanja dobave RVP, ker industrija Skupnosti ne more zadovoljiti povpraševanja EU. To stanje bo vplivalo na povišanje cene RVP in torej cen izdelkov v industriji na koncu proizvodne verige, ter ogrozilo njihovo konkurenčnost na trgu, kjer je poceni uvoz končnih izdelkov zelo pomemben. V teh okoliščinah se kratkoročno pričakuje zmanjšanje zaposlenosti v industriji Skupnosti, ki uporablja RVP.

         (a)   Pomanjkanje ponudbe

               (15)

               Uporabniki RVP trdijo, da bodo postali bolj odvisni od uvoza od zelo omejenega števila proizvajalcev v drugih tretjih državah, ker je splošna ponudba proizvajalcev Skupnosti za vse vrste RVP vse slabša. Razlog za to je preusmeritev proizvajalcev Skupnosti z RVP na druge izdelke. Družba La Seda de Barcelona, denimo, je zmanjšala proizvodnjo RVP, da bi povečala proizvodnjo polietilentereftalata („PET“). Težave z dobavo so hujše tudi zaradi problemov s proizvodnjo, ki jih ima družba Trevira zaradi požara decembra 2006, in zaradi finančnih težav družbe Tergal (pod upravljanjem zaradi plačilne nesposobnosti („procedure de sauvegarde“) od novembra 2006), ki je bil najzanesljivejši dobavitelj RVP za predilno industrijo. Nazadnje je treba opozoriti, da je šel eden od proizvajalcev Skupnosti (Pennine Fibres) v stečaj.

               (16)

               Uporabniki, predvsem proizvajalci posteljnine in vzmetnic ter materiala za tapeciranje, se bojijo hujšega pomanjkanja, zlasti za naslednje tkanine, ki se uporabljajo v industriji netkanih izdelkov (3):

                           1.

                           HCS (hollow conjugated siliconised), ki ga lahko (poleg tajvanskih dobaviteljev) v veliki količini in v razumnem času dobavi le en korejski proizvajalec;

                           2.

                           LMP: Le ena družba v Koreji je sposobna navedena vlakna dobaviti v večjih količinah.

               (17)

               Dodatni podatki, ki jih je predložil sodelujoči proizvajalec Skupnosti po začasnem razkritju, tudi kažejo, da so vrste RVP, ki jih prodaja industrija Skupnosti, in vrste RVP, uvožene iz Malezije in Tajvana, različne.

               (18)

               Uporabniki Skupnosti so tudi trdili, da se je težko preusmeriti na druge vire dobave, predvsem na vire iz tretjih držav, za katere protidampinški ukrepi ne veljajo. Trdijo, da potrebujejo proizvajalci izvozniki RVP veliko časa za ponovno vzpostavitev izvoza v Skupnost, zlasti zaradi tveganja ponovne uvedbe dajatev, takoj ko njihov obseg uvoza doseže določeno raven. Tudi če bi lahko uporabniki RVP nabavljali pri novih dobaviteljih s sedežem v drugih državah, morajo preveriti, ali so vrste RVP, ki jih proizvajajo ti proizvajalci, primerne za njihovo vrsto proizvodnje. Vendar pa so uporabniki navedli, da v Skupnosti ali tretjih državah ni nobenega proizvajalca, za katerega ne bi veljali protidampinški ukrepi in ki imajo zahtevano zmogljivost za dobavo zadostne količine posebnih vrst vlaken, proizvedenih v Tajvanu.

               (19)

               Razpoložljivi podatki Eurostata kažejo, da se je uvoz iz Indonezije, Tajske in Indije, za katere so bili protidampinški ukrepi razveljavljeni konec oktobra 2006, do konca leta 2006 v relativnem smislu hitro povečal. To bi lahko bil dokaz, da so drugi viri dobave na trgu Skupnosti že na razpolago. Vendar pa je zadevni obseg še vedno sorazmerno nizek, drugi viri se ne morejo tako hitro odzvati na povpraševanje uporabnikov. Zato je zelo verjetno, da bi morali uporabniki v primeru uvedbe ukrepov za uvoz iz Tajvana in Malezije velik delež tkanin naročati iz držav, za katere veljajo protidampinške dajatve.

               (20)

               Industrija Skupnosti v zvezi z utemeljitvijo iz uvodne izjave (158) začasne uredbe glede omejene zmogljivosti industrije Skupnosti v primerjavi s potrebami uporabnikov RVP Skupnosti ni imela pripomb. Dokazano je, da industrija Skupnosti in drugi proizvajalci Skupnosti niso sposobni sprejeti potrebnih ukrepov za zadovoljitev povpraševanja Skupnosti. Preiskava je pokazala, da imajo uporabniki Skupnosti po uvedbi začasnih ukrepov resne težave pri pridobivanju nekaterih vrst RVP iz tretjih držav, za katere protidampinški ukrepi ne veljajo.

               (21)

               Obstajajo tudi dokazi, da je povečanje povpraševanja v drugih tretjih državah po nekaterih vrstah RVP, ki v Skupnosti niso na voljo, povzročilo povišanje cen. Torej vpliva stanje, nastalo zaradi uvedbe ukrepov, tudi na druge vire dobave.

               (22)

               Zato je lahko kljub alternativnim virom dobave, ki so na razpolago uporabnikom Skupnosti, in dejstvu, da naj bi pred kratkim začela delovati nova proizvodnja RVP (4) in da naj bi bila do konca marca 2007 zmogljivost družbe Trevira ponovno vzpostavljena, dobava RVP na trgu Skupnosti še vedno težavna.

         (b)   Povišanje cene RVP

               (23)

               Uporabniki RVP Skupnosti so trdili, da se je cena za nekatere vrste RVP po uvedbi začasnih ukrepov znatno povišala, ne le za izdelke iz zadevnih držav, ampak tudi drugih dobaviteljev iz Koreje in Indije. V primerjavi z razpoložljivimi viri, za katere ne veljajo protidampinški ukrepi, se je povpraševanje povečalo, zato se je povišala tudi cena RVP na trgu Skupnosti.

               (24)

               Uporabniki so predložili informacije, ki kažejo povišanje cene „posebnih vlaken“, ki jih po uvedbi začasnih protidampinških ukrepov za uvoz s poreklom iz Tajvana in Malezije ponujajo dobavitelji v drugih tretjih državah. Ker se uporabniki Skupnosti ne morejo popolnoma zanesti na dobavitelje Skupnosti glede nekaterih vrst RVP ali na dobavitelje s sedežem v drugih tretjih državah, za katere protidampinški ukrepi ne veljajo, bo verjetno v kratkem času prišlo do nadaljnjih povišanj cen.

         (c)   Vpliv predlaganih ukrepov na stroške

               (25)

               Nadaljnja analiza o možnem vplivu uvedbe ukrepov je pokazala, da bo industrija posteljnine in vzmetnic ter materiala za tapeciranje verjetno občutljivejša na morebitno povišanje cene surovine kot predilna industrija. Stopnja dobička proizvajalcev blazinic, prešitih odej, blazin, oblazinjenih izdelkov itd. je v povprečju nižja od 5 %, RVP pa predstavlja do 30 % njihovih celotnih stroškov proizvodnje. Ker so glavni uporabniki PNT in HCS, katerih domnevno pomanjkanje dobave v Skupnosti se bo po vsej verjetnosti še poslabšalo, bo z uvedbo ukrepov njihov vpliv na stroške proizvodnje verjetno 6 do 8-odstoten.

               (26)

               Jasno je, da se bo s takšnim povišanjem stroškov industrija posteljnine in vzmetnic težko uprla povečanju konkurence iz Kitajske za končne izdelke, svojim strankam, namreč velikim verigam trgovcev na drobno z izredno veliko kupno močjo, pa ne bo mogla dati privlačne ponudbe. Odločitev o uvedbi protidampinških dajatev na uvoz iz Malezije in Tajvana bi še naprej slabila njihovo konkurenčnost.

               (27)

               V uvodni izjavi (164) začasne uredbe je bilo sklenjeno, da bo vpliv predlaganih ukrepov na industrijo na koncu proizvodne verige omejen. Na podlagi zgoraj navedenih dejstev in premislekov je nadaljnja preiskava pokazala, da bo povprečno povišanje stroškov za uporabnike od 0,4 do 1,5-odstotno, v industriji posteljnine in vzmetnic pa lahko zlasti za uporabnike, ki večino svojega RVP dobijo iz Tajvana, doseže tudi 6 do 8 %. Torej vpliv ne bo enako porazdeljen med uporabnike in gospodarsko stanje nekaterih uporabnikov bo resno ogroženo.

         (d)   Povišanje cene za izdelke na koncu proizvodne verige

               (28)

               Uporabniki so tudi trdili, da je v primeru ohranitve protidampinških ukrepov za uvoz s poreklom iz Tajvana in Malezije na trenutni ravni povišanje cen izdelkov na koncu proizvodne verige na trgu Skupnosti neizbežno. To pa bi spodbudilo povečanje uvoza poceni izdelkov na koncu proizvodne verige in prispevalo k težavam industrije uporabnikov. Nedavna statistika jasno kaže, da se je po uvedbi protidampinških ukrepov za uvoz RVP (5) iz Kitajske obseg uvoza nekaterih gotovih izdelkov, ki vsebujejo RVP, povečal za 39 %.

               (29)

               Res je, da je obstajala povezava med uvedbo protidampinških ukrepov za kitajski RVP in povečanjem uvoza izdelkov na koncu proizvodne verige iz Kitajske. Statistika kaže, da to ni posamičen primer, pretekli protidampinški ukrepi za RVP iz različnih tretjih držav so namreč povzročili enake odzive zadevnih držav. Če se bo zaradi povečanja uvoza iz tretjih držav zmanjšala njihova proizvodnja, bodo morali povišanje cene RVP v celoti nositi potrošniki izdelkov na koncu proizvodne verige ali pa se bo zmanjšala zaposlenost v industriji izdelkov na koncu proizvodne verige Skupnosti.

         (e)   Posledice za zaposlenost trgu Skupnosti

               (30)

               Preiskava je pokazala, da proizvodnja RVP ni delovno intenzivna dejavnost. Industrija Skupnosti zaposluje v Skupnosti manj kot 700 ljudi, skupno število zaposlenih v proizvodnji RVP v Skupnosti pa je manj kot 3 000. Ker je, kot je navedeno zgoraj, večina vrst RVP, ki jih proda industrija Skupnosti, drugačnih od vrst RVP, uvoženih iz Malezije in Tajvana, in ker se povpraševanje po RVP v Skupnosti nenehno povečuje, ni mogoče reči, da bi neuvedba ukrepov ogrozila veliko delovnih mest.

               (31)

               Glede na podatke, ki jih ima na voljo Komisija, pa zaposlujejo uporabniki, ki predstavljajo približno 10 % potrošnje RVP v Skupnosti, v proizvodnji izdelkov, ki vsebujejo RVP, več kot 7 000 ljudi. Zato je mogoče domnevati, da je v obravnavanem primeru približno 70 000 delovnih mest odvisnih od industrije uporabnikov, od tega jih je najmanj 10 % zaposlenih pri proizvodnji posteljnine in vzmetnic ter materiala za tapeciranje, ki ima po zgoraj navedenih podatkih nizke stopnje dobička in je glavni uporabnik vlaken PNT in HCS. Glede na razmerje med stroški dela in stroški proizvodnje industrije uporabnikov je bilo tudi ugotovljeno, da povprečno povišanje cene za 1 % ustreza 2,5 do 7,75-odstotnemu povišanja stroškov dela. Zato bi lahko uvedba dokončnih ukrepov v kratkem času povzročila znatne izgube delovnih mest v industriji na koncu proizvodne verige Skupnosti, s čimer bi nadomestili povišanje stroškov surovine, ali pa morebitno prenehanje ali zmanjšanje proizvodnje v industriji posteljnine in vzmetnic.

               (32)

               Pred umikom pritožbe je bila izvedena analiza vpliva na industrijo Skupnosti. Razpoložljive informacije so pokazale, da proizvajalci Skupnosti želenih količin in vrst ne dobavljajo vsem uporabnikom v Skupnosti.

               (33)

               Preiskava je tudi pokazala, da je bila raven naložb industrije Skupnosti nizka za kapitalsko intenzivne dejavnosti, proizvajalci pa so namesto v PET raje vlagali v druge izdelke.

               (34)

               Kot je navedeno v uvodni izjavi (166) začasne uredbe, je pri preiskavi sodeloval le en dobavitelj surovin. Ta je izrazito podprl uvedbo dajatev, ki bi industriji Skupnosti omogočile, da ostane uspešna in zaščiti svoj položaj. Ni pa predložil informacij v zvezi z vplivom uvedbe ali neuvedbe ukrepov na njegovo poslovanje.

               (35)

               Industrija Skupnosti, ki domnevno proizvede 40 % RVP iz recikliranih plastenk PET, in združenje proizvajalcev, dejavno v sektorju recikliranja, so trdili, da bi se zaradi neuvedbe dokončnih ukrepov za dampinški uvoz RVP iz Malezije in Tajvana zmanjšala zmogljivost industrije Skupnosti za predelavo odpadnih plastenk v RVP. Trdila sta tudi, da bi neuvedba ukrepov negativno vplivala na okolje, saj bi se povečal izpust CO2, če bi morala industrija recikliranja, ki je do sedaj plastične odpadke prodajala proizvajalcem RVP Skupnosti, odpadke odvažati izven Evrope.

               (36)

               Najprej je treba poudariti, da znatno količino vlaken, uvoženih iz zadevnih držav, predstavljajo PNT ali pa vlakna, ki se uporabljajo v predilni industriji, glede na trenutno razpoložljive informacije, pa je treba PNT in večino vlaken za predilno industrijo izdelovati iz primarnega materiala.

               (37)

               Drugič, glede na dokaze, ki jih je prejela Komisija, je povpraševanje po recikliranih plastenkah PET v Aziji vedno večje, neuvedba protidampinških ukrepov pa podjetjem za reciklažo plastenk ne bo preprečila prodaje svojih izdelkov na svetovnem trgu.

               (38)

               Nazadnje, ker bi lahko bile te utemeljitve pomembne pri politiki trgovinske zaščite, so bile prvič navedene leto po začetku sedanjega postopka, zato njihove verodostojnosti ni mogoče preveriti.

               (39)

               Ob upoštevanju navedb različnih strank in rezultatov preiskave se sklene, da bi uvedba dokončnih protidampinških ukrepov za dampinški uvoz RVP s poreklom iz Malezije in Tajvana znatno vplivala na uporabnike Skupnosti. Zato sklepov iz uvodne izjave (168) začasne uredbe ni mogoče potrditi.

               (40)

               Prednosti, ki bi jih imela industrija Skupnosti na splošno zaradi teh ukrepov, je treba pretehtati glede na možne slabosti, ki bi jih imeli predvsem uporabniki, v določeni meri pa tudi potrošniki. Količina, ki jo proizvedejo proizvajalci Skupnosti se zmanjšuje, ponudba pa slabša. Razlog za to je med drugim preusmeritev proizvajalcev Skupnosti z RVP na druge izdelke (na primer la Seda de Barcelona) in finančne težave družbe Tergal. Na trgu Skupnosti prihaja do težav z dobavo nekaterih vrst vlaken, proizvajalci Skupnosti pa ne morejo ali nočejo sprejeti potrebnih ukrepov za zadovoljitev povpraševanja. Verjetno je tudi, da bi uvedba dajatev povzročila znatno povišanje cene nekaterih vrst RVP, ki jih v Skupnosti ni na voljo v zadostnih količinah. Upoštevati je treba tudi dejstvo, da so stopnje dobička nekaterih uporabnikov RVP (zlasti industrije posteljnine in vzmetnic) zelo nizke in da bodo morali morebitno povišanje cene RVP prenesti na potrošnike ter opustiti svoje dejavnosti, če zaradi konkurence iz tretjih držav ne bodo mogli povišati svoje cene.

               (41)

               Glede na zgoraj navedeno ni mogoče skleniti, da po umiku pritožbe zaključek postopka ne bi bil v interesu Skupnosti.

               (42)

               Zainteresirane stranke so bile o tem obveščene in dobile so možnost predložitve pripomb.

               (43)

               Zato se sklene, da se protidampinški postopek v zvezi z uvozom sintetičnih rezanih vlaken iz poliestra (RVP) s poreklom iz Malezije in Tajvana v Skupnost zaključi brez uvedbe protidampinških ukrepov.

               (44)

               Vse dajatve, začasno zavarovane na podlagi Uredbe (ES) št. 2005/2006, se sprostijo –

         SKLENILA:
   Člen 1
   Protidampinški postopek v zvezi z uvozom sintetičnih rezanih vlaken iz poliestra, nemikanih, nečesanih ali kako drugače predelanih za predenje, ki se uvrščajo pod oznako KN 5503 20 00, s poreklom iz Malezije in Tajvana, se zaključi.
   Člen 2
   Uredba (ES) št. 2005/2006 se razveljavi.
   Člen 3
   Zneski, zavarovani z začasno protidampinško dajatvijo, uvedeno v skladu z Uredbo (ES) št. 2005/2006, se sprostijo.
   Člen 4
   Ta sklep začne veljati dan po objavi v Uradnem listu Evropske unije.

      V Bruslju, 19. junija 2007

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 379, 28.12.2006, str. 65.

      (3)  To so potrdili neodvisni viri. V avgustovskem poročilu 2006 PCI na strani 16 je navedeno: „V nekaterih primerih evropska industrija ni sposobna zagotoviti enake ponudbe kot vzhodnoazijska industrija, zlasti v sektorju poliestra z nizkim tališčem in bikomponentnih vlaken, in na tem področju bodo evropske tekstilne družbe še naprej ranljive“.

      (4)  Po trditvah industrije Skupnosti so bili leta 2006 novi obrati nameščeni na Poljskem, v Romuniji in Bolgariji. Vendar pa niso bili predloženi podatki o tem, ali bi to povečalo zmogljivost v primerjavi s stanjem v OPŠ. Prav tako niso bili predloženi dokazi o razvoju zmogljivosti industrije EU glede na razvoj povpraševanja.

      (5)  Posteljnina in podobno blago (prešite odeje, pernice, blazine, blazinice), ki so napolnjeni s perjem ali ne, ki se uvrščajo pod oznako KN 9404 90 90).